Stefán Árni Pálsson skrifar 27. ágúst 2014 17:56 Björn Þorláksson , ritstjóri AKV , segir í færslu sinni á Facebook að honum hafi verið boðin staða ritstjóra hjá DV . Þar segir hann jafnframt að hann hafi hafnað tilboðinu . Eins og sagt var frá í gær hefur fyrirtækið Laugar ehf , sem er í eigu Björn Leifssonar í World Class , keypt 4,42% hlut í DV og sagði Björn í samtalið við Vísi í gær að hann vildi koma Reyni Traustasyni frá störfum . Reynir Traustason ritstjóri DV reiknar með því að hætta störfum á föstudaginn í kjölfar þeirra breytinga á eignarhaldi miðilsins , sem átt hafa sér stað að undanförnu . „ Þar sem það hefur lekið út nú síðdegis að ég hafi verið orðaður við ritstjórastöðu á DV er rétt að ég hef að frumkvæði hluta hlutafjáreigenda átt nokkra fundi sl. þrjá daga með talsmanni eigendahóps sem telur tímabært að ráða nýjan ritstjóra á blaðið . Nú síðdegis tjáði ég talsmanninum að ég myndi ekki þiggja stöðuna . Ég óska DV góðs gengis . Lifi sjálfstæð blaðamennska ! , “ segir í færslu Björns . Starfsmenn DV ehf. hafa að undanförnu lýst yfir áhyggjum vegna væringa um eignarhald félagsins og lýsa þau því sem tilraun til fjandsamlegrar yfirtöku , þar sem ekki liggur ljóst fyrir hvaða aðilar það eru sem fjármagna kaupin . Þetta kemur fram í yfirlýsingu starfsmannafélags DV þann 15. ágúst . Eiríkur Jónsson er tilbúinn að selja fjörutíu prósenta hlut í vefsíðu sinni á staðnum .